**ՏԵՂԵԿԱՆՔ-ՀԻՄՆԱՎՈՐՈՒՄ**

**«ԹԱԼԻՆԻ ՀԱՄԱՅՆՔԱՅԻՆ ՄԱՐԶԱԿԱՆ ԿԵՆՏՐՈՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ՑԱՏԿԱՑԱՆՑԻ ԹԻՄԻ ՍԱՆ ԱՐՄԻՆԵ ՆԻԿՈՅԱՆԻՆ ՏԵՂԱԿԱՆ ՎՃԱՐԻ ԱՐՏՈՆՈՒԹՅՈՒՆ ՏՐԱՄԱԴՐԵԼՈՒ ՄԱՍԻՆ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական տուրքերի և վճարների մասին» ՀՀ օրենքի 16-րդ հոդվածի 1-ին կետով սահմանված կարգավորումների համատեքստում, հիմք ընդունելով ՀՀ ցատկացանցի թիմի սանի պատվավոր 1-ին տեղ գրավելու հանգամանքը և համայնքի ղեկավարի առաջարկությունը։

**Իրավական ակտի ընդունման նպատակը և կարգավորման անհրաժեշտությունը**

Նախագծով առաջարկվում է մինչև 2026 թվականի սեպտեմբերի 30-ը ներառյալ սահմանել տեղական վճարի արտոնություն (ազատել ծնողական վարձավճարի պարտավորությունից) Թալին համայնքի «Թալինի համայնքային մարզական կենտրոն» ՀՈԱԿ-ի սան Արմինե Նիկոյանի համար, համայնքում մարզական կյանքը ակտիվացնելու և աջակցելու նպատակով։

Ելնելով վերոգրյալից համայնքի ավագանու քննարկմանն է ներկայացվում Թալին համայնքում 2025-2026 թվականների տեղական վճարների գծով «Թալինի համայնքային մարզական կենտրոն» ՀՈԱԿ-ի սանի համար արտոնություն սահմանելու վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին․**

Ավագանու որոշման նախագծի ընդունումն առաջացնում է համայնքի ղեկավարի կողմից իրավական ակտի ընդունման անհրաժեշտություն։

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին․**

Իրավական ակտի ընդունումն առաջացնում է բյուջեի եկամուտների ոչ էական նվազեցում։

**Նախագծով առաջարկվող կարգավորումների բնույթն ու նպատակը**

Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում նշված անձանց։

**Իրավական ակտի ընդունման դեպքում ակնկալվող արդյունքը․**

Իրավական ակտի ընդունումը կխրախուսի պատանիներին, կնպաստի սպորտի նկատմամբ հետաքրքրության բարձրացմանը և մարզական կյանքի ակտիվացմանը համայնքում։